text: Израства по уличките на Манамлот. През целия си живот е движен от любопитството и желанието си да пътува, макар и сам да осъзнава, че шанса да се махне от града е нищожен.
  Описание: [sblock]Балтазар е огромен. Или поне това е първото нещо у него, което се набива веднага в очите на хората. Облечен в удобни торбести кожени дрехи и с голямата сопа, която той носи на раменете си човек лесно може да го сбърка с някой от великаните от приказките. Хората, които го познават обаче знаят, че зад леко глуповатата усмивка се крие честно и добро сърце. Вярно, казват си, личи му, че е имал труден живот, но поне се опитва. Косата му е особена - кестенява, с множество по-светли кичори, които се спускат игриво надолу по рамената му. Това е едно от нещата, които го правят да изглежда "великански". Кичурите, които обаче решават да се спуснат през челото му напред по лицето биват изненадани от вече поизбелялата синя вълнена лента, която препасва челото му и безобидно отклонени настрани. С брадата си той се бори неуморно всеки ден, но колкото и да се опитва светлокафявата четина просто си стои на лицето му. Балтазар е изключително спокоен, уравновесен. Физическата му сила често го прави съдник в човешките спорове, та затуй си е и винаги нащрек. Обикновено хората се страхуват от него, което го натъжава. Вярно, понякога се налада да удари две глави една в друга или да вдигне някого за шията, но по-добре така, отколкото после да лекува рана в корема, нали? Обича малките деца и те също го обичат, но същото не може да се каже и за техните майки...[/sblock]